CELEX: 32017D1438
Language: hu
Date: 2017-08-04 00:00:00
Title: A Bizottság (EU) 2017/1438 végrehajtási határozata (2017. augusztus 4.) az ultraszéles sávú technológiát használó berendezések számára a rádiófrekvenciák Közösségen belüli, harmonizált módon történő használatának engedélyezéséről szóló 2007/131/EK határozat módosításáról (az értesítés a C(2017) 5456. számú dokumentummal történt) (EGT-vonatkozású szöveg. )

8.8.2017   
            
            
               HU
            
            
               Az Európai Unió Hivatalos Lapja
            
            
               L 205/89
            
         A BIZOTTSÁG (EU) 2017/1438 VÉGREHAJTÁSI HATÁROZATA
   (2017. augusztus 4.)
   az ultraszéles sávú technológiát használó berendezések számára a rádiófrekvenciák Közösségen belüli, harmonizált módon történő használatának engedélyezéséről szóló 2007/131/EK határozat módosításáról
   
      
         (az értesítés a C(2017) 5456. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK európai parlamenti és tanácsi határozatra („Rádióspektrum-határozat”) (1) és különösen annak 4. cikke (3) bekezdésére,
   mivel:
   
               (1)
            
            
               A 2007/131/EK bizottsági határozat (2) harmonizálja az Unión belül az ultraszéles sávú (UWB) technológiát használó rádióberendezésekre vonatkozó műszaki feltételeket. A határozat biztosítja, hogy a rádióspektrum az Unió egész területén harmonizált feltételek mellett elérhető legyen, megszünteti az UWB-technológia alkalmazásának korlátait, és valódi egységes piacot teremt az UWB-rendszerek számára, ami méretgazdaságossághoz és fogyasztói előnyökhöz vezet.
            
         
               (2)
            
            
               A 676/2002/EK határozat értelmében a Bizottság a Postai és Távközlési Igazgatások Európai Értekezletének (CEPT) állandó megbízást adott a kis hatótávolságú eszközökre vonatkozóan, hogy a kis hatótávolságú eszközökkel kapcsolatos technológiai fejlesztések és az ilyen eszközök piacának alakulása fényében aktualizálja a 2006/771/EK bizottsági határozat (3) mellékletét. A Bizottság 2014. július 2-án az e megbízással kapcsolatos hatodik iránymutató levelében (4) a CEPT-et a kis hatótávolságú eszközökkel kapcsolatos további hatályos határozatok, így például az UWB-technológián alapuló kis hatótávolságú eszközökre vonatkozó 2007/131/EK határozat felülvizsgálatára kérte.
            
         
               (3)
            
            
               A CEPT megállapította, hogy az UWB-technológián alapuló, kis hatótávolságú eszközök vonatkozásában a 2007/131/EK határozatban a harmonizált szabványokra való hivatkozások némelyikét aktualizálni kell.
            
         
               (4)
            
            
               Ezért a 2007/131/EK határozatot módosítani kell.
            
         
               (5)
            
            
               Az e határozatban előírt intézkedések összhangban vannak a Rádióspektrum-bizottság véleményével,
            
         ELFOGADTA EZT A HATÁROZATOT:
   1. cikk
   A 2007/131/EK határozat 11. pontja helyébe a következő szöveg lép:
   
      „11.   »teljes spektrális teljesítménysűrűség«: az átlagos spektrális teljesítménysűrűség-értékek átlaga, amelyeket a mérési elrendezés körül legalább 15 fokos felbontással mértek. A részletes mérési összeállítást az ETSI EN 302 065-4 szabvány tartalmazza;”.
   
   A melléklet e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2017. augusztus 4-én.
      
         
            a Bizottság részéről
         
         Mariya GABRIEL
         
            a Bizottság tagja
         
      
   
   
      (1)  HL L 108., 2002.4.24., 1. o.
   
   
      (2)  A Bizottság 2007/131/EK határozata (2007. február 21.) az ultraszéles sávú technológiát használó berendezések számára a rádiófrekvenciák Közösségen belüli, harmonizált módon történő használatának engedélyezéséről (HL L 55., 2007.2.23., 33. o.).
   
      (3)  A Bizottság 2006/771/EK határozata (2006. november 9.) a kis hatótávolságú eszközök által használt rádióspektrum harmonizációjáról (HL L 312., 2006.11.11., 66. o.).
   
      (4)  RSCOM 13-78rev2.
   
      MELLÉKLET
      A 2007/131/EK határozat melléklete a következőképpen módosul:
      
                  1.
               
               
                  Az 5.1. pont a következőképpen módosul:
                  
                              a)
                           
                           
                              Az első albekezdésben az első franciabekezdésen belüli második franciabekezdés helyébe a következő szöveg lép:
                              
                                          „—
                                       
                                       
                                          Az adóberendezésnek 10 dB dinamikatartományú TPC-t kell alkalmaznia, az anyagérzékelő eszközökre vonatkozó EN 302 065-4 harmonizált ETSI-szabványban meghatározottak szerint.”.
                                       
                                    
                        
                              b)
                           
                           
                              A második albekezdés helyébe a következő szöveg lép:
                              „Az e határozat keretében engedélyezett anyagérzékelő eszközök által kibocsátott sugárzásnak minimálisnak kell lennie, és semmilyen esetben sem lépheti túl az alábbi táblázat EIRP-sűrűség határértékeit. Nem helyhez kötött telepítés (B. alkalmazás) esetében az alábbi táblázat határértékeinek teljesülését a vizsgált anyag reprezentatív szerkezetére (pl. az EN 302 065-4 ETSI-szabványban meghatározott mintafalra) helyezett eszközzel kell biztosítani.”.
                           
                        
                              c)
                           
                           
                              A táblázathoz tartozó 1. lábjegyzet helyébe a következő szöveg lép:
                              
                                          „(1)
                                       
                                       
                                          Az EN 302 065-4 harmonizált ETSI-szabványban leírt »Listen Before Talk« (LBT) mechanizmust alkalmazó eszközök a 2,5 GHz-től 2,69 GHz-ig és a 2,9 GHz-től 3,4 GHz-ig terjedő frekvenciatartományban – 50 dBm/MHz legnagyobb átlagos spektrális teljesítménysűrűséggel működhetnek.”.
                                       
                                    
                        
            
                  2.
               
               
                  Az 5.2. pont a következőképpen módosul:
                  
                              a)
                           
                           
                              A 2. pont helyébe a következő szöveg lép:
                              
                                          „2.
                                       
                                       
                                          A BMA-eszközök által kibocsátott sugárzásnak minimálisnak kell lennie, és semmilyen esetben sem lépheti túl az alábbi táblázat maximális teljesítmény-határértékeit az EN 302 065-4 ETSI-szabványban meghatározott mintafalra helyezett BMA-eszköz esetében.”.
                                       
                                    
                        
                              b)
                           
                           
                              A táblázathoz tartozó 1. lábjegyzet helyébe a következő szöveg lép:
                              
                                          „(1)
                                       
                                       
                                          Az EN 302 065-4 harmonizált ETSI-szabványban leírt »Listen Before Talk« (LBT) mechanizmust alkalmazó eszközök az 1,215 GHz-től 1,73 GHz-ig terjedő frekvenciatartományban – 70 dBm/MHz legnagyobb átlagos spektrális teljesítménysűrűséggel, a 2,5 GHz-től 2,69 GHz-ig és a 2,7 GHz-től 3,4 GHz-ig terjedő frekvenciatartományban – 50 dBm/MHz legnagyobb átlagos spektrális teljesítménysűrűséggel működhetnek.”.